open-index/open-wikipedia-markdown huggingface dataset:
Christian Petersen

**Christian Petersen** () var ein dansk-norsk fabrikkeigar og politikar, fødd i Sundeved i Sønderjylland i Danmark.

Petersen var son til ein teglverkseigar. Sjølv gjekk han i 1875-76 ein fagskule i tekstilindustri i Limbach i tyske Sachsen. Han flytta så til Bergen og grunnla i 1879 J. & C. Petersen trikotasjefabrikk på Hop i Fana, eit firma han og eit syskenbarn dreiv til 1886. Året etter vart han direktør i det nystarta  aksjeselskapet Petersen & Dekkes trikotasjefabrikker i Bergen. I 1896 starta han opp ein sjølveigd kjoletøyfabrikk i Eidsvåg i Åsane, den fyrste i sitt slag i Noreg. Seinare grunnla han filialfabrikkar i Sverige.

Petersen var medlem i bystyret i Bergen 1898-1901 og 1913-16. Valperioden 1922-24 representerte han Bergen by og partiet Høgre på Stortinget, der han var medlem av Tollkomiteen.

Han var medlem i tolltariff-kommisjonane av 1903 og 1915, samt i fossefall-kommisjonen av 1911.
Formann 1906-12 i Bergens Haandværks- og Industriforening.

## Kjelder
*Stortingsbiografi
Kosmisk nukleosyntese

**Kosmisk nukleosyntese** er eit omgrep nytta om kjerneprosessar i det første kvarteret av historia til universet, då dei lettaste grunnstoffa vart danna. Det meste av heliumet i universet vart danna i denne prosessen i lag med små mengder deuterium og ei lita mengd litium. I tillegg til desse stabile kjernene, var to ustabile, radioaktive isotopar produserte: tritium eller H-3 og beryllium-7 (Be-7).  

I røynda vart alle grunnstoffa som er tyngre enn litium skapt mykje seinare gjennom stjernenukleosyntese i utviklingande og eksploderande stjerner. 

## Kjelder

**Denne artikkelen bygger på «[[:en:Big Bang nucleosynthesis|Big Bang nucleosynthesis]]» frå ,  den 21. juni 2016.*
Kosmisk oppgang og nedgang

**Kosmisk oppgang** og **nedgang** er når ei stjerne eller ein planet står opp eller går ned, samstundes med sola. 

## Sjå òg
*Solrenning

## Kjelder

*
Kosmogoni

**Kosmogoni** er ein teori som omhandlar korleis kosmos eller universet kom til, eller den såkalla røyndomen til sansande vesen. Både vitskapsfilosofi og epistemologi inngår i å utvikle ein fullstendig teoretisk modell.

Big bang-teorien er den rådande kosmologiske modellen for den tidlege utviklinga av universet. Det mest vanlege synet er at universet ein gong var ein singularitet, som utvikla seg særs raskt frå denne varm og tette tilstanden. Sjølv om ekspansjonen i Big bang-teorien er godt modellert, er opphavet til singulariteten eit av dei uløyste problema i fysikken. 

## Kjelder

**Denne artikkelen bygger på «[[:en:Cosmogony|Cosmogony]]» frå ,  den 21. juni 2016.* 
*** oppgav desse kjeldene:*
Kosmologisk prinsipp

**Det kosmologiske prinsippet** er eit aksiom som hevdar at all materie i universet er homogent og isotropt når ein ser på universet på stor nok skala, som éin milliard lysår. Dette kjem av at kreftene er venta å fungere uniformt gjennom universet, og burde derfor ikkje produsere observerbare uregelmessigheiter i den storskala strukturen i løpet av utviklinga av materiefeltet som opphavleg vart oppretta av Big bang.

## Kjelder

**Denne artikkelen bygger på «[[:en:Cosmological principle|Cosmological principle]]» frå ,  den 21. juni 2016.*
Kosmologisk konstant

**Den kosmologiske konstanten** (vanlegvis skriven med den greske bokstaven lambda: Λ) er ein konstant i generell relativitetsteori. Han vart opphavleg innført av Albert Einstein for å skildre eit lukka (slutta), statisk univers. Den moderne tolkinga av den kosmologiske konstanten er knytt til vakuum-energi, som kan forklare akselerasjonen av utvidinga til universet.

## Kjelder

*
Kristian Lous

**Kristian Lous** () var ein norsk astronom.

Lous var observator ved Universitetsobservatoriet i Oslo frå 1919, og frå då dette vart nedlagd i 1934 ved Astrofysisk institutt. Han har skrive avhandlingar innafor celest mekanikk, teorien for trelekamproblemet og problemet om det kosmiske opphavet til kometane. Han var almanakkredaktør frå 1928 til 1941.

## Kjelder

*
Kritisk massetettleik

**Kritisk massetettleik** er den gjennomsnittlege tettleiken av materie i universet som gjer at ekspansjonen til universet stoppar opp ein gong i uendeleg fjern framtid. Dess meir masse det finst i universet, dess kraftigare bremsar gravitasjonen ekspansjonen. Om massetettleiken er større enn den kritiske massetettleiken, så vil ekspansjonen etter kvart gå over til ein kollaps, men om tettleiken er mindre enn den kritiske, vil ekspansjonen aldri stoppe. Ein har berre observert massetettleik frå den lysande materien, og denne er berre kring ein hundredel av den kritiske massetettleiken. I følgje teorien skal derimot universet ha tilnærma lik tettleik som den kritiske massetettleiken. På grunn av måten galaksar roterer på, tyder det på at det finst store mengder mørk materie i universet. Tettleiken til denne mørke materien, og kva han består av, er framleis ukjend. 

## Kjelder

*
Kromosfære

**Kromosfære** er den inste delen av atmosfæren til sola. Han ligg mellom fotosfæren og koronaen og har ein utstrekning på 3000 km; temperaturen stig utover frå 4500 K til 10 000 K. Kromosfæren endrar brått i ein overgangssone (transisjonssonen) til koronaen med tjukkleik på nokre få hundre kilometer, der temperaturen stiger til ein million grader kelvin. Kromosfæren var tidlegare definert på ein annan måte og tjukkleiken var da gjeve til 10 000–15 000 km.

Kromosfæren er synleg for ein kort augneblink før og etter den totale fasen av ei solformørking som ein smal, rosa brem som delvis omsluttar den mørke måneskiva. Kromosfæren, som òg kan observerast utanom solformørkingar ved hjelp av spesielle instrument (t.d. koronagraf), viser finstruktur, spicules. Eldre observatører samanlikna utsjånaden til kromosfæren med ein brennende prærie. 

## Kjelder

*
Kronograf

**Kronograf** er eit instrument for tidsregistrering, eit ur eller annan tidsmålar som er knytt til ein skriveinnretning, som ei stoppeklokke. Ein kronograf blir brukt til nøyaktig oppføring av tidspunkt, til dømes ved astronomiske eller fysiske målingar.

Namnet vert òg nytta om krønikeskriver, kronografi eller krønikeskriving.

## Kjelder

*
Krystallhimmelen

**Krystallhimmelen** er den niande og den ytste av dei rørlege himmelsfærane i verdsbiletet i mellomalderen. 

## Kjelder

*
L’Équipe

***L’Équipe*** (som er fransk for ‘laget’ i meininga ‘fotballag’ og liknande) er ei fransk dagsavis som skriv om sport og idrett og nyhende knytt til dette, og er ei av dei mest leste dagsavisene i landet. Avisa, som no er eigd av selskapet Groupe Amaury, vart skipa 28. februar 1946 som ein etterfølgjar til sportsavisa *L’Auto* («Bilen»), som hadde vorte forbode i 1944 etter den tyske okkupasjonen av store delar av Frankrike under den andre verdskrigen. Jacques Goddet, som hadde leia *L’Auto* under den tyske okkupasjonen, nytta seg av sitt samband med motstandsrørsla for å få rehabilitert avisa og utgjeve ho under ein annan tittel, og *L’Équipe* kom ut tre gongar i veka frå 28. februar 1946 med undertittelen «le stade, l'air, la route». Frå 1948 kom *L’Équipe* ut som dagsavis.

I dag har *L’Équipe* fått undertittelen *Le Quotidien du sport et de l’automobile* («Dagsavisa for sport og bil») og tek for seg alle typar av sport, men med hovudvekt på fotball, rugby, motorsport og sykkelsport. Dessutan gjev dei ut bøker om sport, og frå 1980 eit vekentleg sportsmagasin kalla * L’Équipe Magazine*. Frå 2006 har det òg kome ut eit *L’Équipe Féminine*, og frå 1998 har det vorte drive ein fjernsynskanal med namnet  L’Équipe TV.

## Tour de France

Henri Desgrange, som i si tid var sjefsredaktør i avisa *L’Auto*, forgjengaren til  *L’Équipe*, skipa i 1903 det vidgjetne sykkelrittet Tour de France. Jacques Goddet (1905-2000), som i 1931 hadde overteke etter Henri Desgrange som direktør for avisa *L'Auto*, vart i 1936 direktør for Tour de France cycliste («sykkel-Tour de France» som dette rittet vert kalla for å skilje det frå andre former for Tour de France), og hadde denne stillinga fram til 1987.

Tour de France vert arrangert og er eigd av selskapet Amaury Sport Organisation (A.S.O.), som inngår i den gruppa som òg er eigar av  *L’Équipe*. Den same gruppa, Groupe Amaury, står òg attom avisene og magasina *[[Le Parisien|Le Parisien/Aujourd'hui en France]]*, *L'Echo Républicain*, *France Football* og *Vélo Magazine*, og altså *L'Équipe* og *L'Équipe Magazine*.

## Bakgrunnsstoff

*
Krepsen sin vendekrins

**Krepsen sin vendekrins**, òg kalla **den nordlege vendekrinsen**, er ein av dei fem store parallellsirklane. Ved Krepsen sin vendekrins, 23° 26' 22" nord for ekvator, vil solen nå opp til senit ved sommarsolkverv, dvs. ca. 21. juni. Mellom Krepsen sin vendekrins og Steinbukken sin vendekrins er det ein kallar tropisk klima.

Lengda til breiddegradane ved vendekrinsane er 36&nbsp;787,559 kilometer.

Den nordlege vendekrinsen passerer gjennom: 

## Kjelder

**Denne artikkelen bygger på «[[:no:Krepsens vendekrets|Krepsens vendekrets]]» frå ,  den 22. juni 2016.*
Kolsekken

**Kolsekken** er to mørke tåker på sørhimmelen nær Sørkrossen. Dei har vore kjende frå lang tid attende. Dei er lett synlege for det nakne auga, og den største kan ein sjå som ein ellipseforma svart flekk, kring 4° lang og 2½° brei, midt inne i dei lysande stjerneskyene i Mjølkevegen. Avstanden er kring 600 lysår. 

## Kjelder

*

## Bakgrunnsstoff
* Starry Night Photography: Kolsekken
* SIMBAD: Kolsekken
Kulminasjon

**Kulminasjon** tyder høgdepunkt eller toppunkt og syner i astronomien til den største eller lågaste høgda ein himmellekam har i løpet av døgnet. Den øvre kulminasjon skjer på den nordlege halvkula når himmellekamen står i meridianen mot sør, nedre kulminasjon mot nord. Stjernene får sin kulminasjon i meridianen; rørlege himmellekamar (planetar, sola, månen) særs nær meridianen.

## Sjå òg
*Meridian
*Senit
*Nadir

## Kjelder

*
Kvadrant

Ein **kvadrant** er eit gammalt instrument til måling av høgda til ein himmellekam over horisonten på ein gradert sirkelkvadrant. Av og til er kvadranten òg forsynt med horisontalsirkel (asimutalkvadrant). Murkvadrant er eit større instrument, oppstilt i meridianplanet. Murkvadrantar vart tidleg nytta i Orienten. I Europa vart den første konstruert av Tycho Brahe i 1587.

## Kjelder

*
Klarsiktrute

**Klarsiktrute** (engelsk *Kent-screen* eller *clear view screen*) er ei glas-skive som roterer, montert i eit vindauge for å spreia regn, sludd, og snø. Ein Kent-screen er vanlegvis driven av ein elektromotor i midten av skiva, og er oftast oppvarma for å hindra kondens, dogging eller ising.

Klarsiktruten vart opphavleg utvikla på midten av 1930-talet for bilar som eit betre alternativ enn vanlege vindusviskere, men vart snart funne meir høveleg for båtar og større skip. På skip er ein Kent-screen vanlegvis på kommandobrua og roterer med høg fart (~1500 rpm). Klarsiktruter vert òg brukt  i lokomotiv og anna jarnbanemateriell.

Ei klarsiktrute vart nytta under filminga av stormsekvensen i filmen *Ryan's Daughter*.


Rotating windshield wiper.jpg|Detaljbilete frå innsida av Kent-skjermen på R/V «Knorr»
JNR DD51 111.JPG|Ein Kent-skjerm av Typen DD51 i ein diesellokomotiv i Hokkaidō i Japan
Sapporo Tram Type Yuki 10 001.JPG|Sasara Trikkar Sapporo er utstyrt med Kent-skjermar


## Kjelder

**Denne artikkelen bygger på «[[:nb:Klarsiktrute|Klarsiktrute]]» frå ,  den 22. juni 2016.*  
 
;Referansar
Fédération Cynologique Internationale

**Fédération Cynologique Internationale** (FCI) er ein profittfri medlemsorganisasjon og topporgan for ei rekkje nasjonale kennelklubbar rundt om i verda, som til dømes Norsk Kennel Klub i Noreg og dei andre kennelklubbane i Norden. Organisasjonen har som føremål å take seg av dei tilhøva ved oppdrett av hundar og hundesport som har med kynologi (fransk: *cynologie*) å gjere; det vil seie at foreininga godkjenner og registrerer standardar for hunderasar og kva for kjenneteikn ved ein hund som må vere til stades for at hunden er rasetypisk og raserein.

## Historie
Fédération cynologique internationale vart skipa 22. mai 1911 av representantar for Tyskland (Kartell für das Deutsche Hundewesen und Die Delegierten Kommission), Austerike (Osterreichischer Kynologenverband), Belgia (Société Royale Saint-Hubert), Frankrike (Société centrale canine) og Nederland (Raad van Beheer op Kynologisch Gebied in Nederland), og har hovudkontoret i Thuin (vallonsk: *Twin*) i Belgia. Organisasjonen har status som ei *[[samanslutning utan profittføremål]]* etter belgisk lov.

## Kjelder

## Bakgrunnsstoff

*
Kvarter (fleirtyding)

Eit **kvarter** kan syne til: 

* Kvarter, ein kvart time eller femten minuttar. 
* Ein månefase, når månen er mellom halvmåne og anten fullmåne eller nymåne. 
* Eininga kvarter, eit rommål
* Vaktkvarter
* Kvarter som forlegning
Kvintessens i kosmologi

**Kvintessens** er ein hypotetisk form for mørk energi postulert som ei forklaring for akselerasjonen ein observerer i ekspansjonen av universet. Slik energi skapar fråstøytande gravitasjon. Det kan forklare at ekspansjonssnøggleiken til universet aukar. 

Kvintessens skil seg frå forklaringa med den kosmologiske konstanten for mørk energi ved at han er dynamisk, altså endrar seg med tida, i motsetnad til den kosmologiske konstanten som er alltid er konstant. 

## Kjelder

**Denne artikkelen bygger på «[[:en:Quintessence (physics)|Quintessence (physics)]]» frå ,  den 22. juni 2016.*
Andreas Feragen

**Andreas Martinus Feragen** () var ein norsk lærar frå Trondheim som var ein av dei mest aktivistiske av dei fyrste norskutdanna seminaristane. Han skreiv fleire pedagogiske verk og vart tidvis kalla «Skolemestrenes konge».

Feragen flytta til Kristiansand i 1839 og var elev ved Holt seminar i 1842. Han fullførte seminaret på eitt år og var så den fyrste norske seminaristen som var lærar i Kristiansand. Frå 1846 var han lærar og kyrkjesongar i Holt. Ved sidan av lærarstillinga fungerte han som øvingslærar ved seminaret, heilt til det flytta til Kristiansand i 1877. Han var lærar til han var 93 år gammal, kort før han døydde. Skulen på Holt vart kalla Feragenskolen, og er i dag skulemuseum.

Feragen sat i skulestyret i Holt i over 40 år, og var medlem av amtsskulestyret i 10 år, samt kommunerevisor i 28 år. Han var med å starte Holt sparebank, og i 1847 stifta han ei lærarforeining for Holt. Dessutan var han formann i dei lokale foreiningane for misjon og fråhald. Feragen var også medlem i fire kongelige kommisjonar som bedømte lærebøker.

## Kjelder

**Denne artikkelen bygger på «[[:nb:Andreas Feragen|Andreas Feragen]]» frå ,  den 22. juni 2016.*
Peter Munheim

**Peter Gitlesson Munheim** () var ein norsk  gardbrukar og lyrikar frå det tidlegare Varaldsøy herad.

Munheim gav ut *Einsemdsongar* i 1925, ei samling med «kjenslesterke natur- og elskhugdikt» og med innslag av dikt med «sterk nasjonal appell». I 1942 kom *Atlantiske dikt* der han mellom anna skildrar turar til Island og Kanariøyane. «Einsemd og Atlantis-lengt, naturoppleving og hist[orisk] kjensle» er karakteristisk for lyrikken til Munheim. Hans sjette og siste diktsamling, *Kveldspel*, kom i 1970.

## Kjelder
*Norsk Allkunnebok. VIII. bandet. 1958
Pierre Littbarski

**Pierre Michael Littbarski** () er ein tidlegare tysk fotballspelar.

## Statistikk

## Kjelder
*National Football Teams
*
*
Guido Buchwald

**Guido Ulrich Buchwald** () er ein tysk tidlegare fotballspelar, fødd i Vest-Berlin. Den taklingssterke midtstopparen vart verdsmeister med Vest-Tyskland under fotball-VM 1990. Han deltok i fem internasjonale meisterskapsturneringar i tida 1984-94; tre europameisterskap og to verdsmeisterskap.

Buchwald spelte elleve sesongar på VfB Stuttgart og vart seriemeister (Bundesliga) i Vest-Tyskland i 1984 og 1992. I 1986 var han med å tape den vesttyske cupfinalen mot Bayern München, sameleis gjekk det i UEFA-cupfinalen mot italienske Napoli i 1989.

## Landskampstatistikk

## Kjelder

*National Football Teams
*
*
Uwe Bein

**Uwe Bein** () er ein tidlegare tysk fotballspelar frå Heringen. 

## Statistikk

## Kjelder
*National Football Teams
*
Kvarkstjerne

Ei **kvarkstjerne** er ei hypotetisk kompakt, eksotisk stjerne som består av eit kvark-gluon-plasma. Slike stjerner er enno meir kompakte enn nøytronstjerner og kan rotere enda raskare. Det tyder at dei kan gje opphav til pulsarar med ein periode på under eitt millisekund. Per 2005 har ein ikkje nokre sikre observasjonar av kvarkstjerner, men to mogeleg kandidatar har vore rapportert.

## Kjelder

**Denne artikkelen bygger på «[[:en:Quark star|Quark star]]» frå ,  den 22. juni 2016.*
Kvadratur i astronomi

**Kvadratur** er eit omgrep innan astronomi. To himmellekamar er i kvadratur når lengdeskilnaden deira observert frå jorda er 90°.

## Kjelder

*
Michael Rummenigge

**Michael Rummenigge** () er ein tidlegare tysk fotballspelar.

## Statistikk

## Kjelder
*National Football Teams
*
Oscar Lynum

**Oscar Peter Lynum** () var ein norsk bilethoggar og treskjerar frå Skogn i Nord-Trøndelag.

Lynum var utdanna treskjerar og dreiv eigen verkstad i Trondheim frå 1916. Han debuterte på Høstutstillinga i Oslo i 1924, og vart etter andre verdskrigen knytt til restaureringsarbeida av Nidaros domkyrkje.

Lynum laga kyrkjekunst spreidd i heile Trøndelag, mellom anna altertavla i Steinkjers gamle kyrkje og eit krusifiks i Bartnes kapell. Han har også laga karyatider på Austråttborga, eit relieff av Martin Kvennavika i Steinkjer, og sju skulpturar på Vestfronten på Nidarosdomen, mellom dei av erkebiskop Øystein Erlendsson og jomfru Maria.

Lynum døydde i Trondheim.

## Kjelder
*Norsk Allkunnebok. VIII. bandet. 1957
Julio Salinas

**Julio Salinas Fernández** () er ein spansk fotballspelar, særleg kjend for sine seks sesongar i FC Barcelona. Med Barcelona vann han Cupvinnarcupen 1989 og i 1992 den siste europacupen i fotball.

Salinas deltok frå 1986 til -96 i 56 landskampar for Spania og var med i VM-troppa både i 1986, 1990 og 1994. Han deltok også i Fotball-EM 1988 og -96. 

## Statistikk

## Kjelder
*National Football Teams
*
Bård Borgersen

**Bård Borgersen** () er ein norsk tidlegare fotballspelar frå Kristiansand. Midtstopparen vart noregsmeister med Odds Ballklubb i 2000 og spelte ti kampar på det norske landslaget i tida 2001-06.

## Karriere
### Klubbspel
Borgersen var opphavleg Start-spelar, men lite speletid gjorde at han melde overgang til Bryne Fotballklubb på nivå to i norsk fotball. Han spelte på Bryne i tida 1992-95, deretter gjekk turen til Odd og seks sesongar i Skiens-klubben. I 1998-sesongen lukkast Odd å rykke opp frå nivå to til eliteserien, og i 2000 vann klubben NM-finalen mot Viking FK med 2-1.

Hausten 2001 valde Borgersen å signere kontrakt med den danske klubben Aalborg, der han spelte i tre sesongar. Våren 2005 reiste Borgersen heim til Kristiansand og Start. I sin comebacksesong for moderklubben var han med på å vinne sølv i eliteserien og vart tildelt Kniksenprisen som årets forsvarsspelar i Noreg. Han la opp etter 2011-sesongen.

### Landslagsspel
Borgersen debuterte for Noreg i ein VM-kvalifiseringskamp mot Armenia i Jerevan 6. oktober 2001. Han skåra då to mål, begge etter hjørnespark, i eit oppgjer som Noreg vann med 4-1. Sidan deltok han i ytterlegare ni landskampar i åra fram til mars 2006, dei fleste vennskapskampar, men skåra ikkje fleire mål.

## Kjelder
*eu-football
Long Away

«**Long Away**» er ein song av rockebandet Queen frå 1976. Det er det tredje sporet frå albumet *[[A Day at the Races av Queen|A Day at the Races]]*. Brian May skreiv songen og syng solovokal. 

Songen er nedlastbar til Rock Band 3. Songen vart òg gjeven ut på samlealbumet *[[Queen Forever]]* frå 2014.

## Innspeling
Dette er ein av få songar der May spelar på ein annan gitar enn sin Red Special. For rytmegitarpartia nytat han ein elektrisk Burns 12-strengsgitar (men brukte Red Special på den andre soloen på songen). Opphavleg ønskte May å bruke ein Rickenbacker men vart ikkje komfortabel med den tynne halsen på denne gitaren. 

Roger Taylor syng dei lysaste partia på songen. 

## Konsertversjonar
Songen var aldri framført live med Mercury. May spelte ein akustisk versjon med Taylor Hawkins & The Coattail Riders den 11. mai 2010.

## Medverkande
*Freddie Mercury - Korvokal
*Brian May - solo- og korvokal, elektrisk gitarar
*Roger Taylor - trommer, korvokal
*Freddie Mercury - korvokal
*John Deacon - bassgitar

## Bakgrunnsstoff
* Tekst på den offisielle nettsida til Queen
Somebody to Love av Queen

«**Somebody to Love**» er ein song av det britiske rockebandet Queen, skriven av Freddie Mercury. Han vart gjeven ut på albumet *[[A Day at the Races av Queen|A Day at the Races]]* i 1976 og finst òg på samlealbumet *[[Greatest Hits av Queen|Greatest Hits]]*.

Songen er noko lik den tidlegare hitten til Queen, «Bohemian Rhapsody», med komplekse harmoniar og gitarsoloar, men i staden for å etterlikne eit engelsk kor, etterlikna dei denne gongen eit gospelkor. Singelen nådde andreplassen på singellista i Storbritannia og 13. plassen på ''Billboard'' Hot 100 i USA. Songen gjorde det klar for fansen at «Queen kunne swinge like hardt som dei kunne rocke, med å kanalisere anda frå gospelmusikken.»

Songen var skriven av Mercury på piano og er ein sjelegranskande song som stiller spørsmål om Guds rolle i eit liv utan kjærleik. Queen la på lag på lag med vokal og skapte slik eit gospelkor med 100 stemmer, ved hjelp av berre tre: Mercury, Brian May og Roger Taylor. John Deacon song ikkje korvokal på albuma deira. Mercury var inspirert av Aretha Franklin for denne songen. 

Queen spelte «Somebody to Love» på konsertar mellom 1977–85, og eit konsertopptak av songen finst på albumet *[[Queen Rock Montreal]]*. I tillegg til desse vart songen framført på The Freddie Mercury Tribute Concert i 1992 med George Michael på solovokal.

## Medverkande
*Freddie Mercury - solovokal og korvokal, gospelkor, piano
*Brian May - elektrisk gitar, korvokal, gospelkor
*Roger Taylor - trommer, korvokal, gospelkor
*John Deacon - bassgitar

## Andre versjonar
*George Michael framførte songen med Queen under Freddie Mercury Tribute Concert i april 1992.
*Anne Hathaway song songen i rolla si som Ella i filmen *[[filmen Ella Enchanted|Ella Enchanted]]*.
*Brittany Murphy song denne songen i filmen *[[Happy Feet]]* i rolla som Gloria.
*I filmen *[[filmen Late Last Night|Late Last Night]]*, syng Steven Weber songen.

## Salstrofé

## Kjelder

**Denne artikkelen bygger på «[[:en:Somebody to Love (Queen song)|Somebody to Love (Queen song)]]» frå ,  den 22. juni 2016.* 
*** oppgav desse kjeldene:*



## Bakgrunnsstoff
*Offisielle YouTube-videoar: original musikkvideo, at Freddie Mercury Tribute Concert (med George Michael), Clip from ''Queen: Days Of Our Lives'' documentary
*Tekst på den offisielle nettsida til Queen
*The Sunday Freeman  - review
*Queenpedia - detailed worldwide release information
Mira-variabel

**Mira-variable** er variable stjerner kalla opp etter prototypen, stjerna Mira. Denne typen variable stjerner pulserer med lange periodar, lengre enn 100 dagar og har særs djup raudfarge. Amplituden deira er større enn éin storleiksklasse i infraraudt og 2,5 storleiksklassar i synleg lys. Dei er raude kjemper særs seint i stjerneutviklinga si og vil kaste av seg den ytre envelopen som ei planetarisk tåke og bli kvite dvergar i løpet av få millionar år. 

## Liste
Lista inneheld eit utval av Mira-variable som er av interesse innan astronomien. 

## Kjelder

**Denne artikkelen bygger på «[[:en:Mira variable|Mira variable]]» frå ,  den 22. juni 2016.*
Leo Goldberg

**Leo Goldberg** () var ein USA-amerikansk astronom. Dei viktigaste forskingsområda hans var solfysiske atomprosessar som var viktige for astrofysiske observasjonar frå romsondar og romstasjonar.

Han var professor og direktør for observatoriet ved universitetet i Michigan frå 1946 til 1960 og professor ved Harvard University frå 1960, direktør for Smithsonian Astrophysical Observatory 1960–1966, og for Harvard-observatoriet 1966–1971. Frå 1971 til 1978 var han direktør for Kitt Peak National Observatory 1971–78. Han var president for International Astronomical Union frå 1973 til 1976. 

## Prisar
*NASA fortenestmedalje, 1973
*American Astronomical Society sin George Ellery Hale-prisen, 1984

## Kjelder

*
Lawrence Hugh Aller

**Lawrence Hugh Aller** () var ein USA-amerikansk astronom. 

Aller var professor ved University of California, Berkeley i Los Angeles frå 1962. Han gjorde teoretiske og spektroskopiske studiar av stjerneatmosfærer og gasståker, og undersøkingar av det kosmiske mengdeforholdet til grunnstoffa. Han gav ut fleire bøker, mellom anna ei mykje nytta lærebok: *Astrophysics* (1. bd. 2. utg. 1963; 2. bd. 1954).

## Kjelder

*

## Bakgrunnsstoff
Librasjon

**Librasjon** er ei svingande rørsle mellom to himmellekamar i omlaup, mellom anna i rørsla til månen relativt til jorda eller trojan-asteroidar kring planetar. Librasjonen gjer det mogeleg å sjå små delar av månen, som normalt er på den usynlege halvkula. Ein kan dermed sjå 59&nbsp;% av måneoverflata frå jorda.
 
Det finst tre typar librasjonar:
**Librasjon i [[lengdegrad|lengd]]* er eit følgje av at banen til månen rundt jorda er noko eksentrisk, slik at rotasjonen til månen nokon gonger ligg føre og nokon gonger etter posisjonen til månen i banen.
**Librasjon i [[breiddegrad|breidde]]* er eit følgje av at rotasjonsaksen til månen heller litt i høve til normalen til baneplanet til månen. Opphavet til denne librasjonen svarar til måten årstidene oppstår på som følgje av rørsla til jorda rundt sola.
**[[Parallakse|Parallaktisk]] librasjon* er ein liten dagleg oscillasjon som kjem av rotasjonen til jorda, som flyttar ein observatør først frå den eine sidan og så til den andre sida av den rette linja gjennom sentrum i jorda og månen. Denne librasjonen tillèt ein observatør å sjå månen frå to ulike vinklar. Dette er fordi observatøren er på overflata til jorda, ikkje i sentrum.

## Kjelder

**Denne artikkelen bygger på «[[:en:Libration|Libration]]» frå ,  den 22. juni 2016.* 
*** oppgav desse kjeldene:*
Lick-observatoriet

**Lick-observatoriet** er eit astronomisk observatorium, eigd og drive av University of California. Det ligg på toppen av Mount Hamilton i Diablofjella like aust for San Jose i California. 

Lick-observatoriet er det første permanente observatoriet på ein fjelltopp i verda. Observatoriet vart bygd mellom 1876 og 1887, etter ei gåve frå James Lick på $700&nbsp;000 (kring 22 millionar i 2014-dollar). Lick vart sidan gravlagd på staden der det framtidige teleskopet stod. 

## Viktige oppdagingar
Himmellekamar som vart oppdaga ved Lick-observatoriet: 

*Fleire Jupitermånar
**Amalthea
**Ananke
**Elara
**Himalia
**Lysithea
**Sinope (omstridd)
*Jordnære asteroidar (29075) 1950 DA

*Fleire eksoplanetar
**Kvintiple planetsystem
***55 Cancri
**Triple planetsystem
***Upsilon Andromedae (med Whipple observatoriet)
**Doble planetsystem
***HD 38529 (med Keck-observatoriet)
***HD 12661 (med Keck)
***Gliese 876 (med Keck)
***47 Ursae Majoris

## Kjelder

**Denne artikkelen bygger på «[[:en:Lick Observatory|Lick Observatory]]» frå ,  den 22. juni 2016.* 
*** oppgav desse kjeldene:*



## Bakgrunnsstoff
Likning i astronomi

**Likning** innan astronomi kan vise til fleire omgrep. 

I teorien for rørsla til månen og planetane er likning skilnaden mellom den sanne staden til ein himmellekam og middelstaden til himmellekamen. I rørsla til månen er det ein månadleg og ein årleg ujamnheit som ein kallar høvesvis den parallaktiske likninga og den årlege likninga. 

Likning kan òg tyde det same som feil. **Personleg likning** er ei feilkjelde ved astronomiske observasjonar som har fysiologisk årsak. Èin observatør gjev t.d. tidspunktet for  stjernepassasjar systematisk tidlegare enn ein annan. 

Det kan òg syne til lyslikning.

## Kjelder

*
*
Oljefondet

**Oljefondet** er ei vanleg nytta nemning på eit norsk statleg fond for forvalting av dei inntektene som den norske staten har av olje- og gassutvinninga på den norske kontinentalsokkelen. «Oljefondet» hadde formelt namnet Statens petroleumsfond då det vart skipa i 1990, men fekk frå 2006 namnet Statens pensjonsfond - utland (SPU).

Verdiane som «oljefondet» forvaltar ved å plassere dei i utanlandske aksjar og obligasjonar og liknande, vert ofte kalla «oljepengane». Kor mykje av desse «oljepengane» som maksimalt skal kunne nyttast som inntekt i dei årlege statsbudsjetta, vert regulert av den såkalla handlingsregelen som Stortinget innførte under Jens Stoltenberg si fyrste regjering i 2001. Eit fleirtal på Stortinget sluttar seg vanlegvis til denne handlingsreglen år for år, men likevel vert regelen ofte brote i større eller mindre grad for å få det aktuelle årets statsbudsjett til å gå opp.

## Kjelder
Leonidane

**Leonidane** er ein meteorsverm med radiasjonspunkt i stjernebiletet Løva. Dei oppstår i midten av november kvart år. 

Svermen er knytt til kometen Tempel-Tuttle. 

## Kjelder
*

## Bakgrunnsstoff
Lewis Boss

**Lewis Boss** () var ein amerikansk astronom. 

Han utarbeidde ein av de mest nøyaktige moderne stjernekatalogane (Boss General-katalogen), som vart fullført og utgjeven av sonen hans Benjamin Boss (1880–1970) i 1937 med 33&nbsp;372 stjerner.

Månekrateret Boss er namnsett etter han. 

## Kjelder

*

## Bakgrunnsstoff
Sverre Nybø

**Sverre Bernhard Nybø** () var ein norsk prest og politikar, fødd i Oslo. Han var stortingsrepresentant for partiet Høgre frå Møre og Romsdal i tida 1954 til 1973.

Nybø var son til ein prest og voks, mellom anna, opp i Loppa prestegjeld i Finnmark. Han òg utdanna seg til cand.theol. og vart uteksaminert frå Menighetsfakultetet i 1929. Far hans kom frå Nordfjord, og han søkte sjølv seg til distriktet då praktikum var gjennomført i 1930. Etter fyrst å ha vore hjelpeprest og sokneprest i Selje i Nordfjord, flytta han i 1939 over til grannekommunen Vanylven på Sunnmøre, der han seinare også var prost i Søre Sunnmøre prosti.

Nybø var ordførar i Vanylven i 1945 og 1960-61, varaordførar 1948-49. Mellom 1945 og 1963 var han i alt 13 år medlem av heradsstyret i Vanylven. Heilt frå han kom til Vanylven kom han med i kommunalt styre og stell, og gjennom åra hadde han ei mengd offentlege og organisatoriske verv.

Ved stortingsvalet hausten 1953 vart Nybø vald til stortingsrepresentant frå Møre og Romsdal, som den einaste Høgre-representanten frå fylket. Han vart attvald fire gongar. Nybø var i alle år på Tinget medlem i Sjøfarts- og fiskerikomiteen, dei to siste periodane var han formann i komiteen.

## Kjelder
*Stortingsbiografi
Good Old-Fashioned Lover Boy

«**Good Old-Fashioned Lover Boy**» er ein song av det britiske rockebandet Queen frå 1976. Han var den tredje singelen frå og den åttande songen på albumet *[[A Day at the Races av Queen|A Day at the Races]]*. Songen var skriven av Freddie Mercury og ein av fleire britiske varieté-aktige songar som bandet skreiv. 

## Konsertversjonar

Songen vart delvis mima av bandet for BBC på *[[Top of the Pops]]*. 

Songen vart framført på A Day at the Races-turneen og fram til slutten av News of the World-turneen.

## Medverkande
*Freddie Mercury - solo- og korvokal, piano
*Brian May - elektrisk gitar, korvokal
*Roger Taylor - trommer, triangel, treklosser, perkusjon, korvokal
*John Deacon - bassgitar
*Mike Stone - vokal

## Lister
* 17. plassen i Storbritannia. 

## Kjelder

**Denne artikkelen bygger på «[[:en:Good Old-Fashioned Lover Boy|Good Old-Fashioned Lover Boy]]» frå ,  den 23. juni 2016.* 
 

## Bakgrunnsstoff
* 
* Tekst på den offisielle nettsida til Queen
Teo Torriatte (Let Us Cling Together)

«**Teo Torriatte (Let Us Cling Together)»** er ein song av Queen frå 1976 på albumet *[[A Day at the Races av Queen|A Day at the Races]]*. Han vart skriven av gitaristen Brian May, som avslutningssongen på albumet.

Songen er kjend for å ha to refreng sungne på japansk. Han vart gjeven ut som singel berre i Japan, der han nådde 49. plassen på listene. B-sida til singelen var «Good Old-Fashioned Lover Boy». Dei henta inn eit lokalt kor til å synge refrenget på slutten. Songen vart avslutta med ein kort instrumental, som er ein reprise av starten på «Tie Your Mother Down» i starten av albumet. Dette var meint å skape ein «sirkel» på albumet, slik til dømes Pink Floyd ofte gjorde.

Songen vart framført i Tokyo under Jazz-turneen i 1979 og igjen då bandet vitja Japan i 1981 og 1982. 

«Teo Torriatte» vart spelt inn av den japanske songaren Kokia i 2008 på julealbumet hennar *[[Christmas Gift av Kokia|Christmas Gift]]*, og av Mêlée i 2010. 

## Medverkande
*Freddie Mercury - solo- og korvokal
*Brian May - elektrisk gitar, piano, harmonium, plastic piano, korvokal
*Roger Taylor - trommer, tamburin, korvokal
*John Deacon - bassgitar
*Ukjend - kor på slutten

## Kjelder

**Denne artikkelen bygger på «[[:en:Teo Torriatte (Let Us Cling Together)|Teo Torriatte (Let Us Cling Together)]]» frå ,  den 23. juni 2016.* 
*** oppgav desse kjeldene:*


## Bakgrunnsstoff
* Tekst på den offisielle nettsida til Queen
Patrick M'Boma

**Patrick M'Boma** () er ein tidlegare kamerunsk fotballspelar.

## Statistikk

## Kjelder
*National Football Teams
*
Harald Selås

**Harald Selås** () var ein norsk arbeidar og politikar frå Holt i Aust-Agder som representerte Arbeidarpartiet på Stortinget frå 1945 til 1969. 

Selås var son til ein gardbrukar. Etter han tok examen artium i 1928, var han dei neste to åra vognkøyrar og arbeidar. Frå 1930 til -34 arbeidde han ved Rjukan salpeterfabrikk. Perioden 1934-36 livnærte han seg som forsikringsinspektør i Samvirke. Han arbeidde deretter i fire år ved Norsk Hydro på Rjukan. Forretningsførar i Rjukan Arbeiderblad 1946-47. 

Selås var medlem i Tinn heradsstyre 1938-40. Hausten 1945 vart han vald til stortingsrepresentant for Arbeidarpartiet frå Telemark, og vart sidan attvald heile fem gongar. I den fyrste tingperioden, 1945-49, var han medlem i Sosialkomiteen. Frå 1950 til 30.9.1967 var han medlem i  Skog-, vassdrags- og industrikomiteen, dei to fyrste sesjonane (1950 og 1951) som sekretær. Dei to siste sesjonane som tingmann var han medlem av Industrikomiteen.

I 1951 vart Selås utnemnd til styreformann i Norsk Bergverk, A/S Grong gruver, A/S Rana gruver og A/S Skorovas gruver. Han gjekk av frå alle desse postane i 1956 og 1957.

## Kjelder
*Stortingsbiografi
Mpika

**Mpika** er ein by i Muchinga-provinsen i Zambia der Great North Road har avkøyring til Kasama og Mbala, til Tanzam Highway og Dar-es-Salaam i Tanzania. Det er òg ein jernbanestasjon på TAZARA-jarnbana om lag 5 km frå Mpika.

Byen ligg mellom Muchinga og den enorme Miombo-sletta i vest. Han har ein anteken folkesetnad på 40 000 innbyggjarar (2008), og 150 000 innbyggjarar om ein tek med distrikta rundt byen. Sidan Mpika-distriktet er det største i Zambia er likevel folketettleiken mindre enn 4 per km².

## Kjelder

**Denne artikkelen bygger på «[[:nb:Mpika|Mpika]]» frå ,  den 23. juni 2016.*
Matthew Spiranovic

**Matthew Spiranovic** () er ein australsk fotballspelar.

## Statistikk

## Kjelder
*National Football Teams
*
Samanslutning utan profittføremål

**Samanslutning utan profittføremål**, som på  fransk heiter **Association sans but lucratif (asbl)**; på tysk, **Vereinigung ohne Gewinnerzielungsabsicht (VoG)**; på nederlandsk/flamsk, **Vereniging zonder winstoogmerk (vzw)**, er rettslege nemningar på typar av organisasjonar utan profittføremål (ideelle organisasjonar)  som høyrer heime i Belgia, Luxembourg eller Den demokratiske republikken Kongo (med Kinshasa som hovudstad), og som er organisert i samsvar med dei særlege lovgjevingane for slike organisasjonar i desse landa.
Vallonsk

**Vallonsk** eller **wallonsk** (vallonsk *walon*, fransk *wallon*) er eit språk som høyrer til den gruppa av romanske språk som på fransk vert kalla *[[langue d'oïl]]*, eller berre *oïl*. Desse utvikla seg i mellomalderen i eit område nord i Gaule, deretter i Nord-Frankrike, sør i Belgia (det romanske Belgia) og på Kanaløyane.

Bruken  av vallonsk er avgrensa til eit område i det elles fransktalande Sør-Belgia (Vallonia, fransk: *Région wallonne* eller *Wallonie*) og til nokre av dei tilgrensande områda i Ardennes i Frankrike (og er dessutan nytta eller kjend i somme tradisjonsmiljø nordaust i delstaten Wisconsin i USA).

Vallonsk skil seg markant frå det normerte franske språket som vert nytta i Belgia som det eine av dei tre offisielle språka i landet; dei to andre er flamsk (den belgiske varianten av  nederlandsk) og tysk.

## Dei vallonske dialektane

Vallonsk har fire distinkte dialektar som vert tala i ulike område. Dei vallonske dialektane i Belgia er aust-vallonsk (fransk: *est-wallon*) òg kalla *liégeois*; sentral-vallonsk eller midt-vallonsk (fransk: *centre-wallon*), òg kalla  *namurois*; vallonsk-picard (fransk: *wallo-picard*), som unøyaktig òg vert kalla vest-vallonsk (*ouest-wallon*).

Sør-vallonsk (fransk: *sud-wallon*), òg kalla *wallo-lorrain*, vert tala i delar av Luxembourg  og sør-aust i Namur (Ardennes namuroises) i Frankrike.

## Bakgrunnsstoff
 Atlas linguistique de la Wallonie («Språkleg atlas over Vallonia») ved l’Université de Liège.
Hans Ratvik

**Hans Ingvald Hansson Ratvik** () var ein norsk gardbrukar, bankmann og politikar frå Borgund i Møre og Romsdal.

Ratvik tok over farsgarden i Borgund og dreiv denne til 1945. I perioden 1908 til -25 dreiv han i tillegg med kjøp og sal av fisk og fiskevarer i nærliggjande Ålesund. Frå 1928 til 1953 var han kasserar (dagleig leiar) av Borgund sparebank, som i hans tid reiste eit staseleg bankbygg i nærleiken av heimen hans.

Ratvik var medlem i Borgund heradsstyre frå 1914 til 1922 og frå 1932 til 1940 og i 1945. Han var ordførar 1920-22, varaordførar 1932-37 og ordførar 1938-40 og i 1945. Etter han hadde vore fyrste varamann til Stortinget i perioden 1937-45, vart han hausten 1945 vald til stortingsrepresentant for Venstre frå landkrinsane i Møre og Romsdal.

Perioden 1924-27 var Ratvik forlikskommissær i Borgund herad. Han så var formann i etterfylgjaren forliksrådet i tida 1929-43 og 1945-47. Mellom 1949 og 1965 var han både styrar og styreformann i Sunnmøre Museum. Samt 1956-65 formann i Borgund og Giske Bygdeboknemnd.

## Kjelder
*Stortingsbiografi
Pierre i Sør-Dakota

**Pierre** er hovudstaden i delstaten Sør-Dakota i USA. Byen ligg ved elva Missouri og hadde i 2006 eit innbyggjartal på 14 100. Han er eit handelssenter i eit jordbruksdistrikt.

## Kjelder
Georg Hammer

**Georg Hammer** () er ein norsk tidlegare fotballspelar frå Kristiansund, som var med å vinne fire cupgull og to seriegull. I 1979-sesongen deltok han i sju kampar på det norske landslaget.

Hammer spelte på Kristiansund Fotballklubb fram til 1969. Hausten 1969 flytta han til Oslo og melde seg etter kvart inn i IK Skeid. Han var med då Skeid i 1974 vann NM-cupen, etter finalesiger mot favoritten Viking FK. Frå 1977 til -79 og på ny frå 1981 til -86 gjorde han teneste i Lillestrøm SK. Allereie i sin fyrste sesong var han med å vinne dobbelt, med triumfar i både 1. divisjon og i cupen. Og i 1978 tok han sitt tredje NM-gull. 1980-sesongen var Hammer tilbake i Kristiansund FK og 2. divisjon. Tilbake i Lillestrøm 1981-86 var han langvarig skadd i 1981-82, men kom tilbake og vann Noregsmeisterskapen i fotball for menn 1985, og fekk i 1986 fekk med seg seriemeistertittel nummer to.

I 1979 var Hammer med då Noreg kvalifiserte seg til Sommar-OL 1980. På sine sju landskampar skåra han ikkje mindre enn tre mål.

Hammer flytta i 2001 til Kristiansund der han arbeidde som idrettskonsulent i kommunen.

## Kjelder
*eu-football
Frank Grønlund

**Frank Grønlund** () er ein norsk tidlegare fotballspelar i Lillestrøm Sportsklubb. Han vann tre cupgull og to seriegull med Lillestrøm SK i tida 1976-81.

Midtstoppar Grønlund var Lillestrøm-spelar frå 1970 til 1983. Fram til 1974 deltok klubben i 3. og 2. divisjon. Både i 1976 og 1977 vart Lillestrøm norsk seriemeister i fotball. Gjennom fem sesongar, 1977-81, spelte Lillestrøm seg fram til fire cupfinalar og vann tre av dei; 1977, 1978, 1981.

Han spelte to landskampar i Noregs midtforsvar, fyrst VM-kvalifiseringskampen mot Ungarn i 1981 og seinare ein privatlandskamp mot Finland i 1982.

Grønlund var sesongane 1984 og -85 spelande trenar i IK Skeid, åra 1987-89 hadde han same rollene i tredjedivisjonsklubben Aurskog-Finstadbru.

Sidan 1991 har Grønlund arbeidd i ymse posisjonar i Lillestrøm SK, mellom anna har han vore både formann og klubbdirektør.

## Kjelder
*eu-football
Erik Holtan

**Erik Holtan** () er ei norsk tidlegare fotball-målvakt, fødd i Moss.

Holtan debuterte i 1. divisjon/eliteserien med Kongsvinger IL i 1990 og spelte for klubben ut 1994-sesongen. Frå 1995 til 2005 vakta han målet til Odds Ballklubb. Han var i fleire sesongar kaptein på Odd, mellom anna då Odd vart norsk meister i 2000 etter siger over Viking FK, og då laget tapte cupfinalen 2002 mot Vålerenga. Etter å ha mista plassen som fyrste-målvakt i Odd til Rune Jarstein, spelte han 2006-sesongen på Moss FK. Ein skade i byrjinga av 2007 tvinga han til å leggje opp.

Holtan fekk Kniksenprisen som årets målvakt i 2002. I tida november 2002 til februar 2004 spelte han seks landskampar for Noreg, alle saman vennskapskampar.

## Kjelder
*eu-football
Ivar Kirkeby-Garstad

**Ivar Larsson Kirkeby-Garstad** () var ein norsk gardbrukar og lensmann frå Vikna. Han var aktiv i politikken, fyrst for Venstre og seinare for Bondepartiet. Han var handelsminister 1932-33 i Hundseid-regjeringa.

Kirkeby-Garstad hadde femårig landbruksutdanning frå Vinterlandbruksskolen og Noregs Landbrukshøgskule. Frå 1900 var han gardbrukar på Garstad i Vikna, jamsides gardsdrifta var han postopnar og dampskipsekspeditør. Han var lensmann i Nærøy og Vikna i tida 1933-48.

Han var medlem av Vikna heradsstyre frå 1905 og varaordførar 1917-19. Då Bondepartiet vart skipa i 1920, melde han seg inn i det nye partiet og representerte dette sidan. Han var landsstyremedlem 1922-26 i Norges Bondelag og 1922–26, 1931–33 i Bondepartiet.

Kirkeby-Garstad representerte Nord-Trøndelag og Bondepartiet på Stortinget frå 1922 til 1945. Han var medlem av Næringskomitéen og Sjøfarts- og fiskerikomitéen. Då statsminister Peder Kolstad vart dødssjuk i slutten av februar vart Kirkeby-Garstad tatt inn i regjeringa som styrar av Landbruksdepartementet. Han var utnemnd til handelsminister då Jens Hundseid danna regjering 14. mars 1932 og gjekk av då regjeringa vart felt 3. mars 1933. Ved stortingsvalet hausten 1945 tapte han plassen på Stortinget, men møtte tidvis som vararepresentant.

Ivar Kirkeby-Garstad var far til Lars Kirkeby-Garstad og oldefar til Lars Peder Brekk.

## Kjelder

* 
**Denne artikkelen bygger på «[[:nb:Ivar Kirkeby-Garstad|Ivar Kirkeby-Garstad]]» frå ,  den 25. juni 2016.*
Echus Chasma

**Echus Chasma** er ei kløft som skjer seg inn i Lunaeplatået nord for Marinerdalane på Mars. Ho utgjer eit av dei største vasskjeldeområda på Mars og var kjelda for vatnet som grov ut Kaseidalane i nord.

Echus Chasma er kring 100 kilometer lang og 10 kilometer djup. Sletta Echus Palus, fjellkjeda Echus Montes og kaosterrenget Echus Chaos ligg rett nord for Echus Chasma.

## Kjelder
* ''Echus Chasma'' - ESA
Styrk Fjose

**Styrk Åmundsson Fjose** () var ein norsk gardbrukar og treskjerar frå Voss.

Han budde på ættegarden Fjose og var med i heradsstyret i mange år, elles styremedlem i Voss Veksel- og landmandsbank og A/S Voss Skiferbrud.

Fjose hadde rik kunstnargivnad og arbeidde mykje med treskurd og og biletskjering. Alt frå barneåra «tok han til å spikka dyr og fuglar». Seinare laga han figurar, portrett og medaljongar, med motiv frå folkelivet, litteraturen og kristendomen og landskjende men som til dømes Henrik Wergeland, Ivar Aasen, Christian Michelsen og Lars Eskeland.

Både hus og innbu på Fjose var prega av skurd og utskjeringar. Mykje strauk med då alle sju husa på garden brann ned 2. april 1925. Då han bygde nye hus forma han mellom anna utskjeringar på stovehuset som symboliserer dei viktigaste næringane på garden.

## Kjelder
*snl
*Vossaboki III
Hans Gillhaus

**Johannes Paulus Gillhaus**, kjend som **Hans Gillhaus** (), er ein tidlegare nederlandsk fotballspelar frå Helmond. Han spelte for PSV og Aberdeen.

## Statistikk

## Merittar
*Nederlandsk seriemeister: 1988 og 1989 med PSV Eindhoven
*Nederlandsk cupmeister: 1988 og 1989 med PSV Eindhoven
*Vinnar av Europacupen: 1988 med PSV Eindhoven
*Skotsk cupmeister: 1990 med Aberdeen
## Kjelder
*National Football Teams
*
Torkel Lende

**Torkel Jonsson Lende** () var ein norsk lærar, maskinarbeidar og oppfinnar frå Time i Rogaland.

Lende gjekk ein lærarskule i heimbygda, saman med mellom andre Arne Garborg, og var ei lita tid folkeskulelærar. Tidleg byrja han å sysle med ymse slag oppfinningar, fyrst for heimeindustrien, i til dømes skomakarhandverket. Seinare flytta han til Stavanger og vart maskinarbeidar. Han forbetra maskinar og fann opp nye, særleg hermetikkindustrien drog nytte av verksemda hans. Særleg er han kjend for å ha funne opp ei maskin til å klippe brisling med. Han «hadde liten forretningssans, og andre hausta dei økonomiske fruktene av arbeidet hans, til dels også æra for oppfinningane».

Han døydde i Stavanger, 59 år gammal. Der vart han i 1954 heidra med Torkel J. Lendes gate som ligg på Våland.

Torkel Jonsson Lende var stefaren til Lars H. Lende.

## Kjelder
*Norsk Allkunnebok. VIII. bandet. 1957
*Stavanger byleksikon: Torkel J. Lendes gate
Gerald Vanenburg

**Gerald Mervin Vanenburg**, kjend som **Gerald Vanenburg** (), er ein tidlegare nederlandsk fotballspelar frå Utrecht. Han spelte for Ajax og PSV.

## Statistikk

## Merittar
*Europameister: 1988 med Nederland
*Nederlandsk seriemeister: 1982, 1984 og 1985 med Ajax og 1987, 1988, 1990, 1991 og 1992 med PSV Eindhoven
*Nederlandsk cupmeister: 1982 og 1986 med Ajax og 1988, 1989 og 1990 med PSV Eindhoven
*Vinnar av Europacupen: 1988 med PSV Eindhoven

## Kjelder

*National Football Teams
*
John van Loen

**Johannes Maria van Loen** () er ein tidlegare nederlandsk fotballspelar.

## Statistikk

## Merittar
*Nederlandsk seriemeister: 1993 med Feyenoord
*Nederlandsk cupmeister: 1985 med FC Utrecht og 1994 og 1995 med Feyenoord
*Vinnar av UEFA-cupen: 1992 med Ajax
*Belgisk seriemeister: 1991 med Anderlecht
*Vinnar av den nederlandske supercupen: 1993 med Ajax

## Kjelder

*National Football Teams
*
Peter Bosz

**Peter Sylvester Bosz** () er ein tidlegare nederlandsk fotballspelar.

## Statistikk

## Kjelder
*National Football Teams
*
Richard Witschge

**Richard Peter Witschge** () er ein tidlegare nederlandsk fotballspelar.

## Statistikk

## Merittar
*Nederlandsk seriemeister: 1998 med Ajax
*Nederlandsk cupmeister: 1998 og 1999 med Ajax
*Spansk seriemeister: 1992 og 1993 med Barcelona
*Vinnar av Europacupen: 1992 med Barcelona
*Vinnar av Europeisk supercup: 1992 med Barcelona
## Kjelder

*National Football Teams
*
Pieter Huistra

**Pieter Egge Huistra** betre kjend som **Pieter Huistra** () er ein tidlegare nederlandsk fotballspelar.

## Statistikk

## Kjelder
*National Football Teams
*
Red Deer

**Red Deer** er ein by i den canadiske provinsen Alberta, som ligg omtrent midt mellom Calgary og Edmonton. Byen har 90 564 innbyggjarar (2011), og har hatt ein auke på over 20 % i perioden 2005-2011. Dette gjer byen til den tredje største i Alberta. etter Calgary og Edmonton.

Næringsvegar er både landbruk og oljeindustri, og byen er eit senter for omsetnad av både olje og landbruksvarar.

Byen har namn etter elva Red Deer, som er ei omsetjing av cree- namnet «waskasoo» som tyder 'elge-elva'.

## Kjelder

**Denne artikkelen bygger på «[[:nb:Red Deer|Red Deer]]» frå ,  den 25. juni 2016.*
Canadian Pacific Railway

**Canadian Pacific Railway** er ei jarnbane som går Canada frå aust til vest. Ho er transkontinental, det vil seia at ho går heile vegen frå Atlanterhavet til Stillehavet.

No til dags fraktar ho berre gods og nyttar eit jernbanenett som strekkjer seg frå Montréal i aust til Vancouver i vest. Dessutan opererer selskapet òg i einskilde av dei nordlege byane i USA, til dømes Minneapolis, Chicago og New York City.

Selskapet vart grunnlagt i 1881 og har hovudkvarter i Calgary i Alberta.

## Kjelder

**Denne artikkelen bygger på «[[:nb:Canadian Pacific Railway|Canadian Pacific Railway]]» frå ,  den 25. juni 2016.*